pWrapPolygonVertices8;7;(0,0);(0,21605);(21601,21605);(21601,4368);(20708,4368);(20708,0);(0,0);fBehindDocument0
Potilasvakuutuskeskus
~
Bulevardi 28, 00120 Helsinki

Puh. (09) 680 401 Faksi (09) 6804 0368 www. vakes.fi/pvk

30.11.2006

0

Potilasvakuutuskeskus • Y-tunnus 0653261-4

1 (2)
Oikeusministeriö Lainvalm istel uosasto PL 25

00023 VALTIONEUVOSTO
Viite:	Lausuntopyyntönne OM 7/41/2005, OM019:00/2005
LAUSUNTO

Oikeusministeriö on pyytänyt Potilasvakuutuskeskukselta lausuntoa vakuutussopimuslain uudistamista koskevasta työryhmämietinnöstä 2006:16. Potilasvakuutuskeskus toteaa kunnioittaen lausuntonaan seuraavan.

Keskus yhtyy Suomen vakuutusyhtiöiden keskusliiton ja Liikennevakuutuskeskuksen lausunnoissa esitettyyn. Lisäksi se haluaa todeta seuraavan.

70 § Korvauksen suorittaminen
Ehdotuksen mukaan vajaavaltaiselle suoritettavalle korvauksen ilmoittamiseen holhousviranomaisille tulisi 1 000 euron alaraja. Potilasvakuutuskeskus pitää rajaa perusteltuna.

Holhoustoimilain 18 §:stä ilmenevän periaatteen mukaan täysi-ikäisen henkilön määrääminen vajaavaltaiseksi on mandollista ainoastaan, mikäli edunvalvojan määrääminen tai oikeustoimikelpoisuuden rajoittaminen eivät yksin riitä turvaamaan hänen etujaan. Käytännössä täysi-ikäisen henkilön määrääminen vajaavaltaiseksi on nyky-ään harvinaista ja näin ollen myös tilanteita, joissa ilmoitus täysi-ikäisen henkilön saamasta korvauksesta tulee tehdä, on vähän. Jos tällaiselle henkilölle on kuitenkin määrätty edunvalvoja, tämä joutuu tekemään vuosittain tilin holhousviranomaiselle. Tällöin saattaa olla mandollista, että tieto suurestakin korvauksesta tulee holhousviranomaisen tietoon vasta jopa vuodenkin kuluttua sen maksamisesta. Tämä saattaa vaarantaa korvauksensaajan edun.

Vajaavaltaiseksi julistaminen on tällä hetkellä luotettavasti selvitettävissä ainoastaan sitä koskevasta päätöksestä. Jotta vakuutuslaitokset voisivat noudattaa säännöstä nykyisessä ja ehdotetussa muodossa, niiden tulee aina hankkia käyttöönsä päätös, mikä hidastaa korvauskäsittelyä ja aiheuttaa Iisätyötä sekä yhtiöissä että holhousviranomaisissa tai tuomioistuimissa.

Edellä todetun perusteella ehdotamme 70 §:n 2 momenttia muutettavaksi siten, että vakuutuksenantaja olisi oikeutettu tekemään ilmoituksen holhousviranomaiselle aina kun korvaus maksetaan täysi-ikäiselle henkilölle, jolle on määrätty edunvalvoja. Ilmoitusvelvollisuus olisi kuitenkin perusteltua edelleen rajata ainoastaan niihin tilanteisiin, joissa tällainen henkilö on vajaavaltainen.

Asko Nio

Potilasvakuutuskeskus • Y-tunnus 0653261-4

2 (2)
Laki velan vanhentumisesta

Velan vanhentumisesta annetun lain 1 §:n mukaan sitä ei sovelleta mm. lakisääteisen vakuutuksen perusteella suoritettavaan eläkkeeseen tai korvaukseen. Tämän vuoksi tulee kohdan 1.3 (s. 41) ensimmäisestä kappaleesta poistaa maininnat lakisääteisten vakuutusten korvausasioita käsittelevistä lautakunnista.
POTILASVAKUUTUSKESKUS